മാവേലിക്കര - വിക്കിപീഡിയ

# മാവേലിക്കര

### വിക്കിപീഡിയ, ഒരു സ്വതന്ത്ര വിജ്ഞാനകോശം.

മാവേലിക്കര
മാവേലിക്കര
വിക്കിമാപ്പിയ‌ -- 9.267° N 76.55° E
ഭൂമിശാസ്ത്ര പ്രാധാന്യം | പട്ടണം
രാജ്യം | ഇന്ത്യ
സംസ്ഥാനം | കേരളം
ജില്ല | ആലപ്പുഴ
ഭരണസ്ഥാപനങ്ങള്‍ |
' |
വിസ്തീര്‍ണ്ണം | ചതുരശ്ര കിലോമീറ്റര്‍
ജനസംഖ്യ | 28,440
ജനസാന്ദ്രത | /ച.കി.മീ
കോഡുകള്‍ • തപാല്‍ • ടെലിഫോണ്‍ | +
സമയമേഖല | UTC +5:30
പ്രധാന ആകര്‍ഷണങ്ങള്‍ |

ആലപ്പുഴ ജില്ലയില്‍ അച്ചന്‍‌കോവിലാറിനു തീരത്തായി സ്ഥിതി ചെയ്യുന്ന ഒരു പട്ടണവും മുനിസിപ്പാലിറ്റിയുമാണ് മാവേലിക്കര.

## [തിരുത്തുക] ഭൂമിശാസ്ത്രം

ആലപ്പുഴ ജില്ലയുടെ തെക്കായി ആണ് മാവേലിക്കര സ്ഥിതിചെയ്യുന്നത്. ഭൂമിശാസ്ത്ര സ്ഥാനം വിക്കിമാപ്പിയ‌ -- 9.267° N 76.55° E.

## [തിരുത്തുക] സമ്പദ്‌വ്യവസ്ഥ

മാവേലിക്കരയ്ക്കു ചുറ്റുമുള്ള ചില വ്യവസായങ്ങള്‍:

1. മാന്നാറിനു സമീപമുള്ള അല്ലിന്‍ഡ് സ്റ്റീല്‍
2. കുന്നത്തിനു സമീപമുള്ള ട്രാവന്‍‌കൂര്‍ ഓക്സിജന്‍
3. സാങ്രോസ് ലബോറട്ടറീസ് : മാവേലിക്കരയിലുള്ള ഈ സ്ഥാപനത്തില്‍ സോഫ്റ്റ് ജെലാറ്റിന്‍ കാപ്സ്യൂളുകള്‍ നിര്‍മ്മിക്കുന്നു. ക്ലോപാസ്മൈന്‍ നിര്‍മ്മിക്കുന്ന ലോകത്തിലെ ചുരുക്കം സ്ഥാപനങ്ങളില്‍ ഒന്നാണ് ഇത്.

## [തിരുത്തുക] ജനസംഖ്യ

2001 ഇന്ത്യന്‍ കാനേഷുമാരി അനുസരിച്ച് മാവേലിക്കരയിലെ ജനസംഖ്യ 28,440 ആണ്. ഇതില്‍ 47% പുരുഷന്മാരും 53% സ്ത്രീകളുമാണ്. മാവേലിക്കരയുടെ സാക്ഷരതാനിരക്ക് 86% ആണ്. (ദേശീയ ശരാശരി 59.5%). പുരുഷന്മാരില്‍ സാക്ഷരതാനിരക്ക് 87%-ഉം സ്ത്രീകളില്‍ 85%-ഉം ആണ്. മാവേലിക്കരയിലെ ജനസംഖ്യയില്‍ 10% 6 വയസ്സിനു താഴെ പ്രായമുള്ള കുട്ടികള്‍ ആണ്.

## [തിരുത്തുക] ഗതാഗതം

മാവേലിക്കര ദേശീയപാത 47, എം.സി. റോഡ് എന്നിവയ്ക്ക് ഇടക്കായി കിടക്കുന്നു. മാവേലിക്കര റെയില്‍‌വേ സ്റ്റേഷന്‍ ഒരു പ്രധാന സ്റ്റേഷന്‍ ആണ്.

## [തിരുത്തുക] രാഷ്ട്രീയം

മാവേലിക്കര ഒരു ലോകസഭാ മണ്ഡലം ആണ്. ചെങ്ങന്നൂ‍ര്‍, ചങ്ങനാശ്ശേരി, കുട്ടനാട്, മാവേലിക്കര, കുന്നത്തൂര്‍, കൊട്ടാരക്കര, പത്തനാപുരം എന്നീ നിയമസഭാമണ്ഡലങ്ങളായിരുന്നു 2005 ലോകസഭാ വിഭജനത്തില്‍ മാവേലിക്കര മണ്ഡലത്തിന്റെ ഭാഗമായി നിശ്ചയിച്ചത്.

ഇപ്പോള്‍ 2004 മുതല്‍ സി.എസ്.സുജാത (സി.പി.എം.) മാവേലിക്കര ലോകസഭാ മണ്ഡലത്തെ പ്രതിനിധീകരിക്കുന്നു.

ഐ.എന്‍.സി. അംഗമായ എം.മുരളി മാവേലിക്കര നിയമസഭാമണ്ഡലത്തെ 2006 മുതല്‍ കേരള നിയമസഭയില്‍ പ്രതിനിധീകരിക്കുന്നു.

ഇന്നത്തെ കെ.പി.സി.സി. അദ്ധ്യക്ഷനായ രമേഷ് ചെന്നിത്തല മാവേലിക്കരക്കാരനാണ്.

## [തിരുത്തുക] മാവേലിക്കരയ്ക്ക് അടുത്തുള്ള പട്ടണങ്ങള്‍

- കിഴക്ക് - പന്തളം, ചെങ്ങന്നൂര്‍
- പടിഞ്ഞാറ് - ഹരിപ്പാട്
- തെക്ക് - കായംകുളം
- വടക്ക് - തിരുവല്ല,എടത്വാ

## [തിരുത്തുക] പ്രശസ്തരായ മാവേലിക്കരക്കാര്‍

- ഡോ. പി.സി. അലക്സാണ്ടര്‍ - തമിഴ്‌നാട്, മഹാരാഷ്ട്ര സംസ്ഥാനങ്ങളുടെ മുന്‍ ഗവര്‍ണര്‍ ആയിരുന്നു. ഇംഗ്ലണ്ടിലെ ഇന്ത്യന്‍ ഹൈക്കമ്മീഷണറുമായിരുന്നു ഇദ്ദേഹം.
- സി.എം. സ്റ്റീഫന്‍ (മുന്‍ കാബിനറ്റ് മന്ത്രി)
- പ്രൊഫ. എ.ആര്‍. രാജരാജവര്‍മ്മ (മലയാള വ്യാകരണത്തിന്റെ പിതാവായ ഇദ്ദേഹം 'കേരള പാണിനി' അറിയപ്പെടുന്നു)
- രവീന്ദ്രവര്‍മ്മ (ഗാന്ധിയനും സ്വാതന്ത്ര്യസമര സേനാനിയും വിദ്യാര്‍ത്ഥി നേതാവും കേന്ദ്ര കാബിനറ്റ് മന്ത്രിയുമായിരുന്ന ഇദ്ദേഹം എ.ആര്‍. രാജരാജവര്‍മ്മയുടെ ചെറുമകനാണ്.)
- പത്മശ്രീ മാവേലിക്കര കൃഷ്ണന്‍‌കുട്ടി നായര്‍ (മൃദംഗം വിദ്വാന്‍)
- മാവേലിക്കര പൊന്നമ്മ (മലയാളം നാടക, ചലച്ചിത്ര നടി)
- പ്രൊഫ. ആര്‍. നരേന്ദ്രപ്രസാദ് (നാടകകൃത്ത്, സിനിമാനടന്‍, അദ്ധ്യാപകന്‍, സാഹിത്യ നിരൂപകന്‍)
- പി.ജി.എന്‍. ഉണ്ണിത്താന്‍ (തിരുവിതാംകൂര്‍ സംസ്ഥാനത്തിന്റെ ദിവാനായിരുന്നു)
- സേതു ലക്ഷ്മീബായി (തിരുവിതാംകൂര്‍ മഹാറാണി ആയിരുന്നു)
- കെ.കെ. സുധാകരന്‍ (എഴുത്തുകാരന്‍)
- എന്‍. കുഞ്ഞുകൃഷ്ണന്‍ ഉണ്ണിത്താന്‍ ( പ്രഗത്ഭനായ വക്കീലും മാവേലിക്കരയുടെ ആദ്യത്തെ മുനിസിപ്പല്‍ കമ്മീഷണറും)
- പുന്നമൂട് ദേവദാസ് (എഴുത്തുകാരന്‍)
- എം.വി. ചന്ദ്രശേഖരന്‍ നായര്‍ (സ്വാതന്ത്ര്യസമര സേനാനി)
- പടനിലത്ത് കൃഷ്ണപിള്ള (ആയുര്‍വ്വേദ വിഷചികത്സാ വൈദ്യന്‍)
- പടനിലത്ത് കേശവപിള്ള {ശ്ലോക കര്‍ത്താവ്}
- മധു ശങ്കരമംഗലം {നാടക സംവിധായകന്‍}
- കാട്ടൂര്‍ നാരായണപിള്ള [തിരുവനന്തപുരം ഫൈന്‍ ആര്‍ട്ട്സ് കോളെജിന്റെ മുന്‍ പ്രിന്‍സിപ്പല്‍, പ്രശസ്ത കലാകാരനും ചിത്രകാരനും ചലച്ചിത്ര കലാസംവിധായകനും]

## [തിരുത്തുക] അവലംബം

## [തിരുത്തുക] പുറത്തുനിന്നുള്ള കണ്ണികള്‍

- മാവേലിക്കര താലൂക്കിന്റെ ഔദ്യോഗിക വെബ് വിലാസം

മാവേലിക്കര രൂപതയുടെ വെബ് വിലാസം

- ആലപ്പുഴ ജില്ലാ വെബ് വിലാസം
- [1]

Retrieved from "http://ml.wikipedia.org../../../%E0%B4%AE/%E0%B4%BE/%E0%B4%B5/%E0%B4%AE%E0%B4%BE%E0%B4%B5%E0%B5%87%E0%B4%B2%E0%B4%BF%E0%B4%95%E0%B5%8D%E0%B4%95%E0%B4%B0.html"

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- English